পুজোয় অন্তরা চৌধুরীর ট্রাভেল সঙ

কলকাতা: পুজোয় বাঙালি ফি-বছর বিভিন্ন জায়গায় ট্রাভেল করতে ভালোবাসে। বাঙালির এটা নেশার মতন। সে কথা মাথায় রেখে এবার সঙ্গীত শিল্পী অন্তরা চৌধুরী(Antara Choudhury) পুজোয় আনলেন ‘দূর অজানায়’ শীর্ষক ট্রাভেল সঙ(Travel song ‘Dur Ajanaye’)। এই গানে সলিল চৌধুরী কন্যা অন্তরা(Salil Choudhury daughter Antara) প্রথম বারের মতন জুটি বাঁধলেন সুরকার সুধিন দাশগুপ্তের(Sudhin Dasgupta) উত্তরসূরী সৌম্যর সঙ্গে।

আরও পড়ুন:ছোট পর্দায় আসছে মহালয়ার অনুষ্ঠান ‘বিজয়ং দেহি’

সুদীপ্ত চন্দের(Sudipto Chanda) কথা ও সুরে সংগীত আয়োজন করেছেন সৌম্য দাশগুপ্ত(Soumya Dasgup[ta)। সলিল চৌধুরী এবং সুধীন দাশগুপ্ত উত্তরসুরিরা এই প্রথম একসঙ্গে কাজ করলেন।
এবার পুজোর ছুটিতে গানে- গানে পাহাড় ভ্রমণের সুযোগ। গান প্রকাশ অনুষ্ঠানে অন্তরা চৌধুরী ও সৌম্য দাশগুপ্ত সহ উপস্থিত ছিলেন দেবজ্যোতি মিশ্র(Debojyoti Mishra),পন্ডিত প্রদ্যুৎ মুখোপাধ্যায় , সুদীপ্ত চন্দ রণদীপ মুখোপাধ্যায়, নীলাঞ্জন সাহা, রিয়া রায় চৌধুরী, দুর্গা রায়চৌধুরী প্রমুখ। গান প্রকাশ অনুষ্ঠানটি উপস্থাপন করেন দেবাশীষ বসু।
প্রসঙ্গত, গানটি শুটিং করা হয়েছে পশ্চিমবঙ্গের যোগী ঘাটে। ‘দূর অজানায়’ ট্রাভেল সঙ নিয়ে এলো ড্রিমার্স মিউজিক। এটি নিবেদন করল খুকুমনি সিঁদুর ও আলতা।
সঙ্গীতশিল্পী অন্তরা জানান,’সুদীপ্ত যখন গানটি আমাকে পাঠিয়েছিল আমার শুটকি খুব পছন্দ হয়েছিল। সুরের মূল উপাদান এর সারল্য। এছাড়াও সৌম্য খুব মন ভালো করা একটি ট্র্যাক বানিয়েছেন’। অন্যদিকে সৌম্য দাশগুপ্ত জানান, ‘এই প্রথমবার তিনি সলিল চৌধুরী কন্যা জনপ্রিয় গায়িকা অন্তরা চৌধুরীর সঙ্গে কাজ করলেন। যথেষ্ট ভালো অভিজ্ঞতা’।
সুরকার সুদীপ্ত বলেন,’করোনাকাল থেকে আমি ট্রাভেল সঙ তৈরির জন্য প্রচেষ্টা চালাচ্ছি। এই গানগুলোতে যথেষ্ট সুন্দর মনোরম দৃশ্য গ্রহণ করা হয়েছে। পাহাড় থেকে শুরু করে বিভিন্ন জায়গা। এই গানের মধ্যে দিয়ে দর্শকরা সেই সমস্ত মনোরম জায়গায় ভ্রমণ করবেন। গানটি আমাদের অফিসিয়াল ইউটিউব চ্যানেল ও অন্যান্য শীর্ষ স্থানীয় অনলাইন মিউজিক স্ট্রিমিং প্লাটফর্মে দর্শক-শ্রোতারা উপভোগ করবেন’।

দেখুন অন্য খবর: